Algajatele rulluisutajatele on kõige keerulisem enamasti just pidurdamine. Olenevalt rulluisu tüübist on selleks mitmeid võimalusi. Lihtsam on pidurdada väiksema hoo pealt, mil on võimalik kasutada rulluisu küljes asuvat kannaklotsi.  Kannaklotsiga  pidurdamisel piisab sellest kui lükata uisk veidi ettepoole, tõsta saapanina ning suruda kand vastu maad. Kogenumad uisutajad, kelle liikumiskiirus on suurem, kasutavad enamasti niinimetatud T-stop tehnikat. T-stop tehnika nõuab rulluisutajalt head tasakaalutunnetust, sest pidurdusel tuleb keharaskus viia ühele jalale, teine aga asetada taha risti liikumissuunaga ja suruda uisu ratastele.